P6_TA(2006)0094

Garanterede traditionelle specialiteter inden for landbrugsprodukter og fødevarer *

Europa-Parlamentets lovgivningsmæssige beslutning om forslag til Rådets forordning om garanterede traditionelle specialiteter for landbrugsprodukter og fødevarer (KOM(2005)0694 — C6-0026/2006 — 2005/0270(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0694) [1],

- der henviser til EF-traktatens artikel 37, der danner grundlag for Rådets høring af Parlamentet (C6-0026/2006),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter (A6-0033/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

Ændring 1

Betragtning 7

(7) Landbrugsprodukter og fødevarer er med hensyn til deres mærkning underlagt de generelle regler, som gælder i Fællesskabet, navnlig bestemmelserne i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler. I betragtning af deres specificitet bør der dog vedtages særlige supplerende bestemmelser for de garanterede traditionelle specialiteter. For at gøre identifikationen af de garanterede traditionelle specialiteter, der er produceret på Fællesskabets område, nemmere og hurtigere, bør der være et krav om, at de nævnte EF-benævnelser og -symboler skal anvendes på mærkningen, dog med det forbehold, at de erhvervsdrivende har en rimelig frist til at efterkomme dette krav.

(7) Landbrugsprodukter og fødevarer er med hensyn til deres mærkning underlagt de generelle regler, som gælder i Fællesskabet, navnlig bestemmelserne i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler. I betragtning af deres specificitet bør der dog vedtages særlige supplerende bestemmelser for de garanterede traditionelle specialiteter. For at gøre identifikationen af de garanterede traditionelle specialiteter, der er produceret på Fællesskabets område, nemmere og hurtigere, bør der være et krav om, at de nævnte EF-benævnelser og det specifikke EF-symbol for garanterede traditionelle specialiteter skal anvendes på mærkningen, dog med det forbehold, at de erhvervsdrivende har en rimelig frist til at efterkomme dette krav.

Ændring 2

Betragtning 7 a (ny)

(7a) I forbindelse med udvidelsen af anvendelsesområdet for denne forordning til også at omfatte produkter fra tredjelande og for at beskytte forbrugerne mod risikoen for en sammenblanding mellem EF-symbolet og produktoprindelse er det nødvendigt på mærkningen at anføre oprindelses- og forarbejdningssted for et landbrugsprodukt eller en fødevare, der markedsføres med betegnelsen garanteret traditionel specialitet.

Ændring 3

Artikel 2, stk. 1, litra b

b) traditionel: det er påvist, at der har været en brug på EF-markedet i en periode af en længde, der mindst svarer til det, der almindeligvis betragtes som en generation

b) traditionel: et produkt, der påviseligt har specifikke kendetegn, som adskiller det fra andre lignende produkter i samme kategori, og som har været anvendt på markedet siden før anden verdenskrig

Ændring 4

Artikel 3, stk. 1

Ændring 5

Artikel 3, stk. 2 a (nyt)

Ændring 6

Artikel 7, stk. 3, litra d a (nyt)

da) al anden behørigt begrundet information, som medlemsstaten finder nødvendig.

Ændring 7

Artikel 7, stk. 5, afsnit 1

5. Medlemsstaten tilrettelægger under den i stk. 4, andet afsnit, omhandlede behandling en indsigelsesprocedure på nationalt plan, der sikrer en hensigtsmæssig offentliggørelse af den pågældende ansøgning og fastsætter et rimeligt tidsrum, hvori enhver legitimt berørt person, der er etableret på medlemsstatens område, kan fremsætte indsigelse mod ansøgningen.

5. Medlemsstaten tilrettelægger under den i stk. 4, andet afsnit, omhandlede behandling en indsigelsesprocedure på nationalt plan, der sikrer en hensigtsmæssig offentliggørelse af den pågældende ansøgning og fastsætter et tidsrum på tre måneder, hvori enhver legitimt berørt person, der er etableret på medlemsstatens område, kan fremsætte indsigelse mod ansøgningen.

Ændring 17

Artikel 7, stk. 7, afsnit 1a

Ændring 8

Artikel 8, stk. 1, afsnit 1

1. Kommissionen behandler ansøgningen for at efterprøve, om den er berettiget og opfylder betingelserne i denne forordning.

1. Inden for en frist på fire måneder behandler Kommissionen ansøgningen for at efterprøve, om den er berettiget og opfylder betingelserne i denne forordning.

Ændring 9

Artikel 8, stk. 2, afsnit 1

2. Når betingelserne i denne forordning synes opfyldt, offentliggør Kommissionen den i artikel 6 omhandlede varespecifikation og oplysningerne om den ansøgende sammenslutning og kontrolinstanser, jf. artikel 15, i Den Europæiske Unions Tidende.

2. Når betingelserne i denne forordning synes opfyldt, offentliggør Kommissionen senest seks måneder efter modtagelse af den i artikel 7, stk. 6, nævnte ansøgning i Den Europæiske Unions Tidende den varespecifikation, der er omhandlet i artikel 6, og oplysningerne om den ansøgende sammenslutning og kontrolinstanser, jf. artikel 15.

Ændring 10

Artikel 9, stk. 4, afsnit 2

Ændring 11

Artikel 12, stk. 2

2. Når der henvises til en garanteret traditionel specialitet i mærkningen af et landbrugsprodukt eller en fødevare, der er forarbejdet på Fællesskabets område, skal det registrerede navn, benævnelsen "garanteret traditionel specialitet" eller dennes forkortelse "GTS" samt det tilknyttede EF-symbol findes i mærkningen.

2. Når der henvises til en garanteret traditionel specialitet i mærkningen af et landbrugsprodukt eller en fødevare, der er forarbejdet på Fællesskabets område, skal det registrerede navn, benævnelsen "garanteret traditionel specialitet" eller dennes forkortelse "GTS" samt det tilknyttede specifikke EF-symbol findes i mærkningen.

Ændring 12

Artikel 12, stk. 3 a (nyt)

3a. Oprindelses- og forarbejdningsstedet for alle landbrugsprodukter eller fødevarer, som markedsføres med en EF-specificitetsattestering i overensstemmelse med denne forordning, anføres klart og tydeligt på mærkningen.

Ændring 13

Artikel 15, stk. 2, afsnit 1 a (nyt)

Ændring 14

Artikel 15, stk. 3

3. De i stk. 1 omhandlede offentlige eller private kontrolorganer skal have beføjelse til at sikre, at denne forordning overholdes, herunder i givet fald pålægge sanktioner, hvis de konstaterer, at et landbrugsprodukt eller en fødevare, der påberåbes at være en garanteret traditionel specialitet, ikke opfylder kravene i varespecifikationen.

3. De i stk. 1 omhandlede offentlige kontrolorganer skal have beføjelse til at sikre, at denne forordning overholdes, herunder i givet fald pålægge sanktioner, hvis de konstaterer, at et landbrugsprodukt eller en fødevare, der påberåbes at være en garanteret traditionel specialitet, ikke opfylder kravene i varespecifikationen.

Ændring 15

Artikel 17, stk. 2 a (nyt)

2a. Hvis et forarbejdet produkt indeholder et landbrugsprodukt eller en fødevare, der har været registreret i overensstemmelse med denne forordning, er anvendelse af den relevante benævnelse på mærkningen på det forarbejdede produkt betinget af, at der er indhentet tilladelse fra den sammenslutning, der har opnået anerkendelsen.

Ændring 16

Artikel 18, stk. 3

3. Når der henvises til dette stykke, anvendes artikel 4 og 7 i afgørelse 1999/468/EF.

Perioden i artikel 4, stk. 3, i afgørelse 1999/468/EF fastsættes til tre måneder.

[1] Endnu ikke offentliggjort i EUT.

--------------------------------------------------